มหาวิทยาลัยมหาสารคาม
พื้นที่มหาวิทยาลัย > เขตพื้นที่ขามเรียง หรือ ม.ใหม่ > สถานที่สำคัญ

สถานที่สำคัญในเขตพื้นที่ขามเรียง
สนามฟ้า สนามกีฬามหาวิทยาลัยมหาสารคาม
อาคารราชนครินทร์ (RN)
อาคารบริหารธุรกิจสิรินธร
อาคารวิทยาศาสตร์ชีวภาพ
| --- | --- |
 สถาบันวิจัยวลัยรุกขเวช  สำนักวิทยบริการ  สำนักคอมพิวเตอร์  สำนักงานอธิการบดี (อาคารบรมราชกุมารี)  กองกลาง งานสารบรรณ  งานประชุม  งานประสานงาน  กองกิจการนิสิต สภานิสิต  องค์การนิสิต  กองทุนกู้ยืมเพื่อการศึกษา (กยศ.)  กองแผนงาน  กองเจ้าหน้าที่  กองคลังและพัสดุ  กองบริการการศึกษา (ตึกเขียว)  กองทะเบียนและประมวลผล  กองส่งเสริมการวิจัยและบริการวิชาการ  กองอาคารสถานที่  กองประชาสัมพันธ์และกิจการต่างประเทศ  โรงเรียนสาธิตมหาวิทยาลัยมหาสารคาม (ฝ่ายมัธยม)  สำนักศึกษาทั่วไป  สำนักบริการวิชาการ  บัณฑิตวิทยาลัย  ศูนย์วิจัยและการศึกษาบรรพชีวินวิทยา  สนามกีฬามหาวิทยาลัยมหาสารคาม:  ร้านยามหาวิทยาลัย  ศูนย์สารนิเทศอีสานสิรินธร  ศูนย์ศึกษาธุรกิจและเศรษฐกิจอาเซียน  ศูนย์เกาหลีศึกษา  ศูนย์ข้อมูลและวัฒนธรรมอเมริกัน  พิพิธภัณฑ์เห็ดที่มีฤทธิ์ทางยา  โรงพยาบาลสัตว์ คณะสัตวแพทยศาสตร์  พิพิธภัณฑ์มหาวิทยาลัยมหาสารคาม  ศูนย์ความเป็นเลิศทางนวัตกรรมไหม  ศูนย์ความร่วมมือกับภาคอุตสาหกรรม  ศูนย์เครื่องมือกลาง  โครงการอนุรักษ์เอกสารใบลานในภาคตะวันออกเฉียงเหนือ  โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี (อพ.สธ.)  ศูนย์หนังสือมหาวิทยาลัยมหาสารคาม  อาคารพัฒนานิสิต  อาคารพละศึกษา  อาคารศูนย์กีฬาและนันนาการ  อาคารบริการกลาง  ตลาดน้อย  ศูนย์บริการทางการแพทย์ โรงพยาบาลสุทธาเวช  สถาบันภาษาและวัฒนธรรมเกาหลีเซจง  พิพิธภัณฑ์ต่อแตน  ศูนย์วิจัยธุรกิจระหว่างประเทศ  ศูนย์พัฒนาการบัญชี  หอพักมอใหม่ (10 หอ)  
ศูนย์สารนิเทศอีสานสิรินธร
เริ่มดำเนินการตั้งแต่ปี พ.ศ. 2513 โดยผู้ที่ริเริ่มจุดประกายแนวคิดและเป็นกำลังสำคัญผลักดัน คือ ศาสตราจารย์เกียรติคุณ ดร.ฉวีลักษณ์ บุณยะกาญจน ซึ่งเป็นผู้อำนวยการสำนักหอสมุดในขณะนั้นท่านได้มองเห็นคุณค่าและตระหนักถึงความสำคัญของสารสนเทศท้องถิ่น จึงเกิดแนวคิดริเริ่มจัดตั้ง “ศูนย์เอกสารอีสาน” ขึ้น เพื่อเป็นศูนย์กลางบริการสารสนเทศที่เกี่ยวกับภูมิภาคอีสาน โดยในระยะเริ่มแรกมีผู้มาขอใช้บริการสารสนเทศอีสานที่สำนักวิทยบริการ (เดิมเรียกว่า หอสมุด) ทั้งจากกลุ่มคณะทำงานตามโครงการพัฒนาทุ่งกุลาร้องไห้ กลุ่มนักวิจัยคณะทำงานการพลังงานแห่งชาติ และกลุ่มนักวิจัยอื่น ๆ ที่ทำงานเกี่ยวข้องกับภูมิภาคอีสานอยู่ในขณะนั้น มักจะติดต่อสอบถามและโทรศัพท์มาถามถึงข้อมูลเกี่ยวกับภาคอีสานอยู่เสมอ คำถามเหล่านี้เมื่อมีจำนวนมากขึ้นทางสำนักวิทยบริการจึงได้เก็บรวบรวมไว้ พร้อมทั้งค้นหาข้อมูลคำตอบจนมีจำนวนข้อมูลอีสานเพิ่มมากขึ้น จึงทำให้เป็นศูนย์กลางบริการสารสนเทศที่เกี่ยวกับอีสาน ต่อมาในวันที่ 25 มิถุนายน พ.ศ. 2536 ได้รับพระกรุณาจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานนามให้ว่า “ศูนย์สารนิเทศอีสานสิรินธร” และในวันที่ 12 ธันวาคม พ.ศ. 2538 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาเปิดศูนย์สารนิเทศอีสานสิรินธร อย่างเป็นทางการ
อาคารบรมราชกุมารี
เมื่อวันที่ 26 กันยายน พ.ศ. 2539 มหาวิทยาลัยมหาสารคาม ได้มีการก่อสร้างอาคารบรมราชกุมารี ในเขตพื้นที่ตำบลขามเรียง อำเภอกันทรวิชัย ขึ้น สร้างแล้วเสร็จเมื่อเดือนสิงหาคม 2541 ได้รับพระมหากรุณาธิคุณจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จวางศิลาฤกษ์ ในวันที่ 11 ธันวาคม พ.ศ. 2539 และทรงเป็นองค์ประธานเปิดอาคารบรมราชกุมารี ในวันที่ 26 ธันวาคม พ.ศ. 2542 พร้อมทั้งพระราชทานนามว่า  “อาคารบรมราชกุมารี” โดยอาคารบรมราชกุมารี เป็นอาคารก่อสร้างแบบคอนกรีตเสริมเหล็ก สูง 4 ชั้น หลังคาทรงไทย มีพื้นที่ใช้สอย 6,000 ตารางเมตร มีจำนวนห้องทั้งสิ้น 40 ห้อง บรรจุบุคลากรเข้าปฏิบัติงานภายในอาคารได้กว่า 200 คน และลองรับบุคคลเข้าติดต่อประสานงานในตัวอาคารเฉลี่ยวันละ 400 คน
อาคารบรมราชกุมารี มีความสำคัญโดยเป็นที่ตั้งสำนักงานอธิการบดี มหาวิทยาลัยมหาสารคาม ทั้งยังเป็นศูนย์กลางในการประชุมสำคัญ ๆ ของมหาวิทยาลัย เป็นสถานที่ต้อนรับบุคคลสำคัญและผู้มาเยือนทั่วโลก เป็นอาคารที่นิสิตและบุคลากรมหาวิทยาลัยทุกคนได้เข้ามามีส่วนเกี่ยวข้องเพื่อติดต่อประสานงานทางราชการ  ถือเป็นหนึ่งในอาคารที่สวยงามที่สุดในมหาวิทยาลัยมหาสารคาม เป็นแลนมาร์คมหาวิทยาลัยในเขตพื้นที่ขามเรียงเลยก็ว่าได้  นอกจากนี้ยังเป็นสถานที่ ที่ทางมหาวิทยาลัยจัดกิจกรรมเพื่อให้ทั้งบุคลากรและนิสิตได้มีส่วนร่วมเกิดความสัมพันธ์อันดีในมหาวิทยาลัย อาทิ งานประเพณีฮีต 12 คลอง 14  วันสถาปณามหาวิทยาลัย และงานพิธีต่าง ๆ ตามโอกาสที่มหาวิทยาลัยกำหนดขึ้น  “ตึกบรม”, “อาคารบรม”, “ตึกอธิการ” เป็นคำเรียกที่คุ้นเคยติดปากของนิสิต และบุคลากร มหาวิทยาลัยมหาสารคาม
ปัจจุบันอาคารบรมราชกุมารีใช้เป็นที่ทำการของหน่วยงานในสังกัดสำนักงานอธิการบดี  ประกอบด้วย
ชั้นล่าง
-	กองประชาสัมพันธ์และกิจการต่างประเทศ กลุ่มงานสถานีวิทยุกระจายเสียงมหาวิทยาลัยมหาสารคาม
-	สำนักหน่วยตรวจสอบภายใน
ชั้น 1 
-	กองประชาสัมพันธ์และกิจการต่างประเทศ 
-	กองกลาง (งานสารบรรณ)
-	กองคลังและพัสดุ กลุ่มงานการเงินและบริหารงบประมาณ กลุ่มงานจัดหารายได้และผลประโยชน์
ชั้น 2 
-	กองประชาสัมพันธ์และกิจการต่างประเทศ กลุ่มงานกิจการต่างประเทศ
-	กองคลังและพัสดุ งานบริหารงานทั่วไป กลุ่มงานบริหารงานพัสดุ กลุ่มงานบัญชี
ชั้น 3
-	กองการเจ้าหน้าที่
-	กองแผนงาน
ชั้น 4
-	สำนักงานอธิการบดี  (งานบริหารงานทั่วไป)
-	กองกลาง กลุ่มงานบริหารงานทั่วไป กลุ่มงานพิธีการและกิจการพิเศษ กลุ่มงานการประชุม งานเลขานุการ  อธิการบดี  และห้องประชุม